สวัสดีค่ะ ตอนนี้อายุ21ปี เป็นตกขาวมานานเป็นปีได้ บ้างครั้งมีอาการคันร่วมด้วย ตกขาวมีสีเหลืองอ่อน เคยชื้อยาตามร้านขายยามา มีแบบสอด แบบทาน ใช้หลายชนิดมาก หายไป6-7วันก็กลับมาอีก เลยไปหาที่โรงบาล ตรวจภายในแล้วบอก ปกติค่ะ ไม่มีการเอาตกขาวไปตรวจเลย เราก็กลับบ้านโดยไม่ได้ยาสักเม็ด ตอนนี้เครียดมากเพราะเป็นมานานมาก ไม่รู้จะทำไงดีพอจะแนะนำหรือโรงบาลไหนที่ตรวจดูและทำให้ตกขาวกลิ่นหายได้ไหมค่ะ
สวัสดีค่ะ อาการตกขาวสีเหลืองและคันอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดแนะนำกลับไปพบแพทย์ โดยอาจเป็นแพทย์เฉพาะทางคือสูตินรีแพทย์เพื่อตรวจภายในและนำตกขาวที่ผิดปกติไปตรวจหาเชื้อว่าน่าจะเป็นเชื้อใด และควรได้รับยาฆ่าเชื้อที่ตรงกับโรคนั้นๆ อาจจะแจ้งแพทย์ให้ทราบเพิ่มเติมว่ามีอาการมาค่อนข้างนาน รักษาด้วยยาชื่อนี้แล้วไม่ดีขึ้น เป็นต้นสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์การดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์